આપણી ભીતર એક યુદ્ધ ખેલાતું રહે છે. પ્રત્યેક યુદ્ધ બલિદાન તો માગવાનું. એ દેહનું હોય કે સ્નેહનું હોય, પણ હોય જરૂર. ક્યારેક પ્રારંભિક કૂચ કરી લીધા પછી સાતમા કોઠે એવા અટવાઈ જઈએ કે બહાર નીકળવાનો માર્ગ જ ન મળે. પાછળ વળીને જોઈએ તો સમય સરી ગયો હોય અને આગળ બધું જ ધૂંધળું ભાસે. અવઢવ આપણી કસોટી કરે. આવા સમયે સમજી-વિચારીને પગલું ભરવાનું હોય એ ખરું, પણ ક્યારેક ખોટા નિર્ણયો કરતાં અનિર્ણાયકતા વધારે મોંઘી પડે છે.